সরযূ নদী

সরযূ (সংস্কৃত লিপ্যন্তরের আন্তর্জাতিক বর্ণমালায় - saráyu) হল একটি নদী, যেটি ভারতের উত্তর প্রদেশ এবং উত্তরাখণ্ড রাজ্যদুটির মধ্য দিয়ে প্রবাহিত। বেদ এবং রামায়ণে উল্লিখিত এই নদীটির প্রাচীন তাৎপর্য রয়েছে। ভারতের বাহরাইচ জেলার করণালী (বা ঘাঘরা) এবং মহাকালী (বা সারদা নদীর সঙ্গম স্থলে সরযু নদীর উৎপত্তি হয়েছে। মহাকালী বা সারদা পশ্চিম ভারত ও নেপালের মধ্যে সীমান্ত গঠন করেছে। অযোধ্যা সরযু নদীর তীরে অবস্থিত। কিছু মানচিত্র প্রস্তুতকারীর মতে, সরয়ু নদী শুধুমাত্র  নিম্ন ঘাঘরা নদীর একটি অংশ।

রাম নবমীর দিন, যেদিন রামের জন্মদিনের উৎসব উদ্‌যাপন করা হয়, হাজার হাজার লোক অযোধ্যার সরযু নদীতে অবগাহন করে।

ব্যুৎপত্তি
সরযু নামটি মূল সংস্কৃত শব্দ 'सर्' এর স্ত্রীলিঙ্গ,  সর  হল পুংলিঙ্গে "প্রবাহিত"; সরযুর অর্থ "বায়ু" বা "বাতাস" অর্থাৎ, "যা প্রবাহিত হয়"।

উৎস এবং যাত্রাপথ

সরযুর উৎপত্তি সরমুলে (বা সরমূল)। এটি উত্তরাখণ্ডের এর জেলা বাগেশ্বরের উত্তরতম প্রান্তে অবস্থিত। সেখানে হিমালয়ের নন্দ কোট পর্বতমালার দক্ষিণ ঢালে এই নদীর উৎপত্তি। এটি কুমায়ুনের মধ্যে দিয়ে প্রবাহিত, পঞ্চেশ্বরে মহাকালী নদীতে পড়ার আগে এটি কাপকোট, বাগেশ্বর এবং সেরাঘাট শহরগুলির পাশ দিয়ে প্রবাহিত হয়েছে।

সরযু নদী আবার  স্থানাঙ্কে, বাহরাইচ জেলার করণালী নদী (বা ঘাঘরা) এবং মহাকালী (বা সারদা) নদীর সঙ্গম স্থলে, গঠিত হয়েছে। রামনগর পৌঁছোনোর আগে, এটি প্রথমে দক্ষিণ পশ্চিম দিকে প্রবাহিত হয়, এরপর এটি পশ্চিম দিকে ঘুরে এবং ফৈজাবাদ এবং অযোধ্যা শহরের দিকে প্রবাহিত হয়েছে। পশ্চিম দিকে চলতে চলতে এটি টান্দা এবং বারহালগঞ্জ শহরগুলির মধ্য প্রবাহিত হয়েছে, এরপর  স্থানাঙ্কে এর বাম দিক থেকে রাপ্তি নদী এসে এর সঙ্গে মিলিত হয়েছে। এটি ছাপরা শহরের কাছে  স্থানাঙ্কে গঙ্গা নদীর সঙ্গে মিলেছে।

ধর্মীয় স্বীকৃতির উল্লেখ

এটি একটি বৈদিক কালের নদী যার উল্লেখ আছে ঋগ্বেদ। এই প্রসঙ্গে এটি উল্লেখ করা হয়েছে যে অনেকগুলি ঋগ্বেদ ইন্দ্র দ্বারা দুই আর্যের বধের গল্পে (ঋগ্বেদ.৪.১৩.১৮) এই নদীর তীরে এই ঘটনাটির বর্ণনা দেওয়া হয়েছে। আরিকাবতী নামে এর উপনদী রাপ্তি নদীর উল্লেখও রয়েছে। 

রামায়ণের গল্পে সরযূ নদীর উল্লেখ রয়েছে যেখানে বলা হয়েছে- নদীটি অযোধ্যার মধ্য দিয়ে প্রবাহিত হয় যা দশরথের রাজধানী এবং রামের জন্মস্থান হিসাবে বিবেচিত হয়। বাল্মীকি রামায়ণের বহু পর্বে এই নদীর কথা বলা হয়েছে। উদাহরণ স্বরূপ, বিশ্বামিত্র ঋষির সাথে শিক্ষার জন্য যাওয়ার সময় অযোধ্যা থেকে গঙ্গার সঙ্গমে এই নদী দিয়ে শ্রী রাম নৌকায় ভ্রমণের বর্ণনা রামায়ণের বাল কাণ্ডে পাওয়া যায়।  কালিদাসের মহাকাব্য রঘুবংশেও এই নদীর উল্লেখ আছে।। পরবর্তীকালে তুলসীদাস রামচরিতমানসে এই নদীর প্রশংসা করেছেন।

তাৎপর্য

ঐতিহ্যগত
ঋগ্বেদে এই নদীর কথা তিনবার উল্লেখ করা হয়েছে। ঋগ্বেদ ৪.৩০.১৮ অনুসারে, সরাইয়ের তীরে ইন্দ্রের হাতে দুজন আর্য মানুষের হত্যা সংঘটিত হয়েছিল। ঋগ্বেদ ৫.৫৩.৯ অনুসারে, সিন্ধুর পশ্চিম উপনদীগুলি, যেগুলি হল: রস, অনিতাভা, কুভা, ক্রুমু, এবং সিন্ধু নিজেই, যাদের বাধা মরুৎ পার হয়েছিল, এই নদী সেগুলির মধ্যে অন্তর্ভুক্ত। এই শ্লোক অনুসারে, এর বিশেষণ হিসাবে পুরিসিনি বলা হয়। প্রাচীন ঋগ্বেদের এই পর্যায়ে, সম্ভবত এটি সিন্ধু নদী ব্যবস্থার পশ্চিমদিকের একটি নদী ছিল যার, ইরানি হারাইয়ু (আবেস্তান হারিয়িয়াম, প্রাচীন পার্সিয়ান হরাইভা, আধুনিক হরে বা হরি), হরি নদীর সাথে মিল আছে। প্রাচীন ঋগ্বেদের ১০.৬৪ শ্লোকে এটি সিন্ধু এবং সরস্বতীর (ঋগ্বেদে সর্বাধিক উল্লেখিত দুটি নদী) সাথে একত্রে উচ্চারিত হয়েছে।

টীকা

আরো দেখুন
সরযু
রামায়ণ
হিন্দু ধর্মগ্রন্থ

গ্রন্থপঞ্জী 
 রমেশ মেনন রচিত দ্য রামায়ণ(২০০১)

বহিঃসংযোগ

The Geography of the Rigveda 
 Rivers marked on OpenStreetMap: Sarju 1, Sarju 2, Ghaghara basin

উত্তরপ্রদেশের নদী
গঙ্গার উপনদী
ভারতের নদী